Tore Juell

Tore Juell (født 15. oktober 1942 i Kragerø) er en norsk maler og grafiker. 

Tore Juell henter ofte motiver fra hjemtraktene i Telemark, fra Jomfruland og Marbella i Spania der han bor deler av året. Han har portrettert mange norske og utenlandske berømtheter, blant andre kong Harald, pianisten Kjell Bækkelund, skuespilleren Toralv Maurstad, spelemannen Knut Buen, sentralbanksjef Hermod Skånland og politikerne Anders Lange, Einar Gerhardsen, Thorvald Stoltenberg, Lars Korvald, Gro Harlem Brundtland, Thorbjørn Jagland og Carl I. Hagen. Arbeidene hans er innkjøpt til blant andre Nationaltheatret, Stortinget og Regjeringsbygningen. 

Juells billedstil er figurativ og tradisjonell.

Tore Juell er bror av avdøde astrofysiker og lærer Per Iuell.

Referanser

Eksterne lenker 
 Hjemmesider med biografi og bildeeksempler
 Dagbladet 17.9.2008: Kunstkritikere slakter Hagen-bildet på Stortinget

Norske malere
Personer fra Kragerø kommune
Fødsler i 1942